Diari Oficial de la Generalitat Valenciana


Sumari del DOGV 7470, del 20-02-2015 (2015/1530)

RESOLUCIÓ de 19 de febrer de 2015, de la directora general del Secretariat del Consell i Relacions amb les Corts, per la qual es disposa la publicació de l'acord de renovació del conveni subscrit el 16 de desembre de 2013 entre l'Institut de Turisme d'Espanya (Turespaña) i l'Agència Valenciana del Turisme (AVT) en matèria d'execució d'operacions estadístiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1530


Data del document
:   19-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 19 de febrer de 2015, de la directora general del Secretariat del Consell i Relacions amb les Corts, per la qual es disposa la publicació de l'acord de renovació del conveni subscrit el 16 de desembre de 2013 entre l'Institut de Turisme d'Espanya (Turespaña) i l'Agència Valenciana del Turisme (AVT) en matèria d'execució d'operacions estadístiques. [2015/1530]  
L'Institut de Turisme d'Espanya (Turespaña) i l'Agència Valenciana del Turisme (AVT) han subscrit, prèvia tramitació reglamentària, el dia 23 de desembre de 2014, un acord de renovació del conveni subscrit el 16 de desembre de 2013 en matèria d'execució d'operacions estadístiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana del mencionat acord, que ha quedat inscrit en el Registre de Convenis de la Generalitat amb el número 118/2015 i que figura com a annex d'esta resolució.  
  
València, 19 de febrer de 2015.- La directora general del Secretariat del Consell i Relacions amb les Corts: Marta Martí Arador.  
  
  
Acord de renovació del conveni de col·laboració entre l'Institut de Turisme d'Espanya (Turespaña) i l'Agència Valenciana del Turisme (AVT) en matèria d'execució d'operacions estadístiques, firmat el dia 16 de desembre de 2013  
  
Madrid, 23 de desembre de 2014  
  
Reunits  
D'una part, Marta Blanco Quesada, en qualitat de directora general de l'Institut de Turisme d'Espanya (Turespaña), per delegació de competències en virtut de la Resolució de 14 de febrer de 2014 (BOE 21 de febrer) de la secretària d'Estat de Turisme, presidenta de l'Institut de Turisme d'Espanya (d'ara en avant Turespaña), de conformitat amb les atribucions que té conferides pel Reial Decret 425/2013, de 14 de juny, pel qual s'aprova l'Estatut de l'Institut de Turisme d'Espanya i es modifica parcialment el Reial Decret 344 2012/, de 10 de febrer, pel qual es desplega l'estructura orgànica bàsica del Ministeri d'Indústria, Energia i Turisme.  
D'una altra part, Máximo Buch Torralva, conseller d'Economia, Indústria, Turisme i Ocupació i president de l'Agència Valenciana del Turisme, que intervé en nom i representació d'esta última, entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposen el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, modificat pel Decret 10/2011, de 26 d'agost, i el Decret 188/2012, de 21 de desembre, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació.  
  
Ambdós parts, en l'exercici de les competències que els estan legalment atribuïdes, es reconeixen capacitat per a convindre i obligar-se en els termes del present document i, a este efecte,  
  
Manifesten  
Primer. Que l'Institut de Turisme d'Espanya (Turespaña) i l'Agència Valenciana del Turisme (AVT) van subscriure el dia 16 de desembre de 2013 el conveni de col·laboració entre l'Institut de Turisme d'Espanya i l'Agència Valenciana del Turisme (AVT), en matèria d'execució d'operacions estadístiques, que té per objecte establir els compromisos entre Turespaña i l'AVT per a dur a terme una ampliació de la mostra de les operacions estadístiques FAMILITUR, FRONTUR i EGATUR a la Comunitat Autònoma de València durant l'exercici 2014.  
Segon. Que el mencionat conveni s'ha desenrotllat de manera satisfactòria per ambdós parts.  
Tercer. Que la clàusula sèptima del conveni establix la seua vigència fins al 31 de desembre de 2014, i que esta mateixa clàusula contempla la seua possibilitat de renovació amb caràcter previ a la seua finalització, de mutu acord i de manera expressa, per un període d'un any o el que assenyale.  
Quart. Que Turespaña té assumits compromisos amb l'Institut Nacional d'Estadística (INE) relatius a la cessió de titularitat i execució de les estadístiques referides al llarg de l'any 2015, que està supeditada a la plasmació del traspàs de la titularitat en el reial decret corresponent i a la firma del conveni entre Turespaña i l'INE.  
Quint. Que la renovació s'emmarca dins dels compromisos assumits amb l'INE per Turespaña, la qual cosa suposa que Turespaña podrà mantindre els seus compromisos objecte del conveni mentres mantinga la titularitat de les operacions, situació de què ha informat Turespaña a l'AVT, i esta s'ha donat per assabentada en la documentació preparatòria del present acord de renovació.  
Sext. Que les parts estimen positiva i necessària la renovació del conveni.  
  
Clàusules  
  
Primera  
Ambdós parts acorden renovar el conveni fins al 31 de desembre de 2015.  
I en prova de conformitat, es formalitza i es firma el present acord de renovació per duplicat exemplar i a un sol efecte, en el lloc i la data indicats en l'encapçalament.  
  
Per l'Institut de Turisme d'Espanya  
La directora general, p. d. (R 14.02.2014, BOE 21.02.2014): Marta Blanco Quesada.  
  
Per l'Agència Valenciana del Turisme  
El conseller d'Economia, Indústria, Turisme i Ocupació i president de l'Agència Valenciana del Turisme: Máximo Buch Torralva.